Timbuktu (filme de 2014)

Timbuktu é un filme francés-mauritano de 2014 dirixido por Abderrahmane Sissako. Foi escollido para competir pola Palma de Ouro na competición principal do Festival Internacional de Cinema de Cannes de 2014. En Cannes, gañou o Premio do Xurado Ecuménico e o Premio François Chalais. Foi nomeado ó Óscar ó mellor filme en lingua non inglesa na 87ª edición dos premios, e foi nomeado ó BAFTA ó mellor filme en lingua non inglesa na 69ª dos premios. Gañou o premio de mellor filme nos Africa Movie Academy Awards. O filme foi considerado o décimo segundo "mellor filme do século XXI" en 2017 por The New York Times.

 Sinopse 
A película explora a poboación da cidade de Tombuctú, no centro de Malí, trala ocupación da cidade por islamistas extremistas que levaban unha bandeira negra xihadista. Os xihadistas aplican unha estrita interpretación da xaria, incluíndo a sentenza de lategazos por xogar ao fútbol, ​​cantar e estar con persoas non familiares doutro sexo, e a lapidación por adulterio. O islam dos xihadistas contrasta co islam predicado polo imam local.

Kidane, un gandeiro tuareg, vive fóra da cidade coa súa muller Satima e a súa filla Toya. Unha das súas vacas dana accidentalmente a rede de Amadou, un pescador, que posteriormente a mata. Kidane, armado cunha pistola, enfróntase a Amadou e dispáralle accidentalmente. Os xihadistas arrestan a Kidane mais ofrécenlle perdoar a vida se a familia de Amadou o perdoa e el paga diya por corenta reses. Toya e o seu amigo Issan poden reunir o suficiente gando, mais a familia de Amadou non quere perdoar a Kidane.

 Personaxes 
 Ibrahim Ahmed dit Pino como Kidane
 Toulou Kiki como Satima
 Layla Walet Mohamed como Toya
 Mehdi Ag Mohamed como Issan
 Kettly Noel como Zabou
 Abel Jafri como Abdelkerim
 Hichem Yacoubi
 Fatoumata Diawara como La Chanteuse
 Omar Haidara como Amadou
 Damien Ndjie como Abu Jaafar

 Notas 

 Véxase tamén 
 Outros artigos 
 Filmes de Mauritania propostos ó Óscar ó mellor filme internacional
 Filmes propostos ó mellor filme internacional na 87ª edición dos Óscar

 Ligazóns externas 

 Ficha en BoxOfficeMojo 

Categoría:Filmes de 2014
Categoría:Filmes en lingua francesa
Categoría:Filmes en lingua árabe
Categoría:Filmes en lingua inglesa
Categoría:Filmes en lingua bambara
Categoría:Filmes en lingua tamasheq
Categoría:Filmes de Francia
Categoría:Filmes de Mauritania
Categoría:Filmes dirixidos por Abderrahmane Sissako
Categoría:Filmes rodados en Mauritania
Categoría:Filmes ambientados en Malí
Categoría:Filmes ambientados en 2012
Categoría:Filmes sobre relixión
Categoría:Pena de morte